**Vienošanās par Eiropas Savienības Atveseļošanas fonda projekta ieviešanu**

**Projekta Nr. \_\_\_\_\_\_\_\_\_**

Rīgā, <Datums skatāms laika zīmogā>

Centrālā finanšu un līgumu aģentūra (turpmāk – Aģentūra), Smilšu ielā 1, Rīgā, LV-1919, reģistrācijas Nr. 90000812928, tās direktores Anitas Krūmiņas personā, kas darbojas uz Ministru kabineta 2012. gada 6. novembra noteikumu Nr. 745 “Centrālās finanšu un līgumu aģentūras nolikums” un Ministru kabineta 2021. gada 7. septembra noteikumu Nr. 621 “Eiropas Savienības Atveseļošanas un noturības mehānisma plāna īstenošanas un uzraudzības kārtība” (turpmāk – Atveseļošanas fonda noteikumi) pamata, no vienas puses, un

Satiksmes ministrija, kuras vārdā atbilstoši Ministru kabineta 2003.gada 29.aprīļa noteikumu Nr.242 “Satiksmes ministrijas nolikums” 5.28.apakšpunktam un starp Satiksmes ministriju un Valsts SIA “Autotransporta direkcija” 2022.gada 28.janvārī noslēgto deleģēšanas līgumu par iepirkuma veikšanu piepilsētas elektrovilcienu (bateriju elektrovilcienu) iegādei*,* rīkojas valsts SIA “Autotransporta direkcija” (turpmāk – Finansējuma saņēmējs),Vaļņu ielā 30, Rīgā, LV-1050*,* reģistrācijas Nr. 40003429317, tās <*amats> <vārds, uzvārds*> personā, kas darbojas u*z* statūtu un Atveseļošanas fonda noteikumu pamata kā Eiropas Savienības Atveseļošanas un noturības mehānisma (turpmāk – Atveseļošanas fonds) plāna finansējuma saņēmējs (turpmāk — Finansējuma saņēmējs), no otras puses,

kopā (turpmāk – Puses), katrs atsevišķi (turpmāk – Puse),

pamatojoties uz Informatīvo ziņojumu “Par Eiropas Savienības Atveseļošanas un noturības mehānisma plāna 1. komponentes “Klimata pārmaiņas un vides ilgtspēja” 1.1. reformu un investīciju virziena “Emisiju samazināšana transporta sektorā” 1.1.1.r. reformas “Rīgas metropoles areāla transporta sistēmas zaļināšana” 1.1.1.1.i. investīcijas “Konkurētspējīgs dzelzceļa pasažieru transports kopējā Rīgas valstspilsētas sabiedriskā transporta sistēmā, attīstot bezemisiju dzelzceļa infrastruktūru ar bezemisiju ritekļiem” 1.1.1.1.i.1. pasākuma īstenošanu” (turpmāk — Investīciju projektu noteikumi), Eiropas Savienības (turpmāk – ES) un Latvijas Republikas normatīvajiem aktiem par Atveseļošanas fondu un <un <Nozares ministrijas> <*gggg*>. gada <*dd.mmmm*> atzinumu Nr. <*nr*> par projekta iesnieguma apstiprināšanu

vienojas par kārtību Projekta īstenošanai, finansējuma piešķiršanai un uzraudzībai (turpmāk — Vienošanās), paredzot, ka:

1. Projekta darbības īsteno ne ilgāk kā līdz 2026.gada 30.jūnijam, tostarp līdz norādītajam datumam iesniedzot Aģentūrai noslēguma progresa pārskatu un nodrošinot projekta rādītāju sasniegšanu, pievienojot noslēguma progresa pārskatam rādītāju pamatojošo dokumentāciju.
2. Projekta izdevumi ir attiecināmi, ja Projekta darbības Vienošanās par projekta īstenošanu noslēgšanas brīdī nav pabeigtas un tās atbilst Investīciju projekta noteikumos minētajām izmaksu pozīcijām, un tās ir radušās, sākot ar 2020. gada 1. februāri.
3. Projektā sasniedzami šādi rādītāji:

3.1. mērķis: līdz 2026.gada 30.jūnijam ekspluatēto pilsētas-piepilsētas elektrovilcienu (bateriju elektrovilcienu) skaits – 7;

3.2. uzraudzības rādītāji: līdz 2023.gada 31.decembrim parakstīti visi iepirkuma līgumi par kopējo pilsētas-piepilsētas elektrovilcienu skaitu, kas piegādājami saskaņā ar Investīciju projekta noteikumiem.

1. <Projekta kopējie izdevumi: **\_\_\_\_\_\_\_\_\_\_\_\_\_\_ EUR** (*<summa vārdiem>*), no tiem kopējie izdevumi:\_\_\_\_\_\_\_\_\_\_\_\_ **EUR** (*<summa vārdiem>*):
   1. Atbalsta summa: \_\_\_ % no kopējiem izdevumiem, nepārsniedzot \_\_\_\_\_\_\_\_\_\_\_\_\_\_\_\_\_\_\_\_ EUR(<*summa vārdiem*>), no tās:
      1. Atveseļošanas fonda finansējums: \_\_\_\_\_\_\_% no kopējiem izdevumiem, nepārsniedzot \_\_\_\_\_\_\_\_\_\_\_\_\_\_\_\_\_\_\_ EUR (<*summa vārdiem*>).
2. Pievienotā vērtības nodokļa (turpmāk – PVN) izmaksas nav attiecināmas finansēšanai no projekta, bet ir iekļaujamas Projekta kopējās izmaksās un tiks segtas no valsts budžeta līdzekļiem.
3. Projekts tiek īstenots saskaņā ar Vienošanās un tās pielikumu noteikumiem.
4. Puses, parakstot Vienošanos, apliecina, ka nav apstākļu, kas aizliegtu Pusēm noslēgt šo Vienošanos.
5. Vienošanās sagatavota uz *<skaits* (*vārdiem*)> lapām ar šādiem pielikumiem, kas ir Vienošanās neatņemama sastāvdaļa:
   1. 1. pielikums: Vienošanās vispārīgie noteikumi uz *<skaits* (*vārdiem*)>  lapām;
   2. <2. pielikums: Projekta iesnieguma veidlapa un tās pielikumi uz *<skaits* (*vārdiem*)> lapām>.
   3. <3. pielikums: \_\_\_\_\_\_\_\_\_\_\_\_\_\_>.
6. Vienošanās, kas starp Pusēm noslēgtas pēc šīs Vienošanās spēkā stāšanās dienas, pievienojamas šai Vienošanās un kļūst par tās neatņemamu sastāvdaļu.
7. Vienošanās sagatavota un parakstīta ar drošu elektronisko parakstu. Vienošanās stājas spēkā, kad to parakstījusi pēdējā no Pusēm, un ir spēkā līdz Pušu saistību pilnīgai izpildei.
8. Pušu paraksti:

|  |  |
| --- | --- |
| Aģentūras vārdā:  Anita Krūmiņa  Centrālās finanšu un līgumu aģentūras  direktore | Finansējuma saņēmēja vārdā:  *<Vārds/uzvārds>*  *<Ieņemamais amats>* |

DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU UN SATUR LAIKA ZĪMOGU

1. pielikums

**Vienošanās vispārīgie noteikumi**

1. **Termini**

1.1. ***Atbalsta summa*** —Projekta izdevumi/daļa no Projekta izdevumiem, ko Aģentūra, pamatojoties uz Vienošanās nosacījumiem apstiprina Finansējuma saņēmējam gadījumā, ja Projekts īstenots atbilstoši Vienošanās nosacījumiem un ES un Latvijas Republikas normatīvo aktu (turpmāk — normatīvie akti) prasībām. Finansējuma saņēmējs var pretendēt uz Atbalsta summu par izdevumiem atbilstoši sasniegtajiem rādītājiem, kas noteikti Investīciju projektu noteikumos, un par kuriem Finansējuma saņēmējs ir veicis maksājumus ne vēlāk kā līdz 2026.gada 30.jūnijam.

1.2. ***Projekta izdevumi*** — izdevumi, ko Finansējuma saņēmējs Projektā norādījis kā attiecināmās izmaksas atbilstoši Investīciju projektu noteikumiem.

1.3. ***Dubultā finansēšana*** — gadījumi, kad Finansējuma saņēmējs Projekta kopējos izdevumos ir iekļāvis izdevumus, kas vienlaikus tikuši, tiek finansēti vai kurus plānots finansēt no Finansējuma saņēmēja pamatdarbības vai citiem ES, finanšu instrumentu, valsts vai pašvaldības līdzekļiem.

1.4. ***Interešu konflikts*** — situācija, kurā personai, kas saistīta ar Projekta īstenošanu, amata pienākumu neatkarīgu un objektīvu izpildi vai uzdevumu veikšanu Projekta īstenošanas ietvaros negatīvi ietekmē iemesli, kas ir saistīti ar ģimeni, emocionālajām saitēm, politisko vai nacionālo piederību, ekonomiskajām vai kādām citām tiešām vai netiešām personīgajām interesēm, kas attiecīgajai personai ir kopējas ar sadarbības partneri, Gala labuma guvēju, radiniekiem vai darījumu partneriem - atbilstoši Regulā Nr. 2018/1046[[1]](#footnote-2) (turpmāk - Finanšu regula), likumā “Par interešu konflikta novēršanu valsts amatpersonu darbībā” un citos normatīvajos aktos par interešu konflikta novēršanu noteiktajam.

1.5. ***Korupcija*** *–* kā definēts Finanšu regulas 136. panta 1. punkta d) apakšpunkta ii) daļas nozīmē, vai korupcija, kā definēts citos piemērojamos tiesību aktos.

1.6. ***Krāpšana*** – krāpšana Finanšu regulas 136. panta 1. punkta d) apakšpunkta i) daļas nozīmē.

1.7. ***Rādītāju sasniegšanas pamatojošie dokumenti*** — noteikti saskaņā ar Regulas 2021/241[[2]](#footnote-3) 20.panta 6.punktu izdotajā Darbības kārtības[[3]](#footnote-4) 1. un 2.pielikuma kolonā "Pārbaudes mehānisms" atbilstoši katra atskaites punkta un mērķa aprakstam un kvalitatīvajiem rādītājiem.

1.8. ***Progresa pārskats*** — atbilstoši Vienošanās noteiktajai kārtībai un, izmantojot Kohēzijas politikas fondu vadības informācijas sistēmu (turpmāk – KP VIS), Finansējuma saņēmēja sagatavots un Aģentūrā iesniegts dokumentu kopums par Projekta īstenošanas progresu un sasniegtajiem rādītājiem. Maksājumu pieprasījums ir progresa pārskata sastāvdaļa.

1.9.***Plānoto progresa pārskatu iesniegšanas grafiks*** — dokuments, kurā tiek noteikti plānotie Projekta Progresa pārskatu finanšu apmēri un iesniegšanas termiņi un ko Finansējuma saņēmējs sagatavo un iesniedz KP VIS. Plānotais maksājumu pieprasījumu iesniegšanas grafiks ir Plānoto progresa pārskatu iesniegšanas grafika sastāvdaļa.

1.10 ***Pārkāpums -*** nopietns pārkāpums, dubultais finansējums vai trūkums atbilstoši Finanšu ministrijas kā koordinējošās iestādes “Skaidrojumiem par pārkāpumu konstatēšanu, ziņošanu un atgūšanu Atveseļošanas fonda plāna īstenošanā”[[4]](#footnote-5).

1.11*.* ***Nopietns pārkāpums*** – krāpšana, korupcija vai interešu konflikts.

1. **Finansējuma saņēmēja vispārīgie pienākumi un tiesības**

* 1. Finansējuma saņēmējam ir pienākums:
     1. Iesniegt un ievadīt informāciju KP VIS atbilstoši šai Vienošanās, Investīciju projektu noteikumiem, kā arī lietotāja līgumam par KP VIS izmantošanu;
     2. Īstenot projektu atbilstoši Atveseļošanās fonda noteikumiem;
     3. Nodrošināt, ka īstenotais projekts, tai skaitā īstenotās atbalstāmās darbības, ir sasaistē un veicina reformas sasniegšanu;
     4. Projektu īstenot:

2.1.4.1. sasaistē ar projektu “Dzelzceļa tīkla elektrifikācijas modernizācija un attīstība, tai skaitā konversijai uz 25kV sistēmu”, kura ietvaros plānots nodrošināt vai uzlabot nulles emisijas dzelzceļa infrastruktūru 3 dzelzceļa līnijās, ieskaitot dzelzceļa elektrifikāciju (kontakttīklu nomaiņa, kas nodrošina nākotnē pāreju uz 25 kV elektrifikāciju, kopējās elektrificētās līnijas garuma palielināšana). Piemēram, lai samazinātu braukšanas laiku un iespējotu pilsētas/piepilsētas dzelzceļa funkciju attīstību (Bolderāja - Vecāķi, Bolderāja - Sigulda), tiks veikti ieguldījumi dzelzceļa infrastruktūrā posmā Rīga - Zemitāni, ieskaitot priekšnosacījumu īstenošanu pārejai nākotnē uz 25kV elektrifikāciju;

2.1.4.2. sinerģijā ar ES kohēzijas politikas programmas 2021.–2027.gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.4. pasākumu “Bezemisiju vilcieni” (turpmāk – 2.3.1.4.pasākums), kura ietvaros plānota dzelzceļa pasažieru apkalpošanai paredzētā elektrovilcienu ritošā sastāva (divi piepilsētas elektrovilcieni (bateriju elektrovilcieni)) iegāde. Projekta ietvaros piepilsētas elektrovilcienu (bateriju elektrovilcienu) iepirkums tiek veidots lielākam vilcienu apjomam, proti, pamata apjomā ir ietverti deviņi piepilsētas elektrovilcieni (bateriju elektrovilcieni), no kuriem septiņi tiek attiecināti uz projektu (AF finansējums), savukārt divu piepilsētas elektrovilcienu (bateriju elektrovilcienu) iegāde tiek attiecināta 2.3.1.4.pasākuma ietvaros. Papildus iepirkumā paredzēta opcija iegādāties vēl septiņus piepilsētas elektrovilcienus (bateriju elektrovilcienus), par kuru piegādi līgums tiks slēgts, kad būs pieņemti attiecīgs lēmums par finansējuma nodrošināšanu. Vienlaikus tiks nodrošināta atsevišķa izmaksu/grāmatvedības uzskaite (vienotā iepirkuma ietvaros), lai mazinātu dubultā finansējuma riskus. Jāņem vērā, ka šādi veidoti (apvienoti) vilcienu iepirkumi ir ierasta prakse, jo mazina administratīvo slogu un ļauj ekonomēt laiku atkārtotas iepirkuma dokumentācijas sagatavošanai un iepirkuma procedūras organizēšanai;

2.1.4.3. sasaistē ar darbības programmas “Izaugsme un nodarbinātība” 6.1.7.2. pasākuma projektu “Pētījumu, novērtējumu un saistītās dokumentācijas izstrāde ilgtspējīga, integrēta un koordinēta multimodāla sabiedriskā transporta plāna priekšlikuma sagatavošanai Rīgas metropoles areālā” (turpmāk – 6.1.7.2. pasākums), kura ietvaros tiek veikta piepilsētas elektrovilcienu (bateriju elektrovilcienu) izmaksu ieguvumu analīze un tehniski ekonomiskā pamatojuma izstrāde, līdz ar to projekta ietvaros šīs izmaksas netiek paredzētas (attiecinātas). 6.1.7.2. pasākuma ietvaros 2022.gada 8.augustā ir noslēgts līgums ar iepirkuma konkursa Nr. SM 2022/6 “Ieguldījumu dzelzceļa infrastruktūrā un ritošajā sastāvā izmaksu un ieguvumu novērtējums” uzvarētāju SIA “Ernst & Young Baltic” un līgums ar iepirkuma konkursa Nr. 2021/4 “Bezemisiju vilcienu iepirkuma tehniskās specifikācijas izstrāde” uzvarētāju “Ricardo Nederland B.V.” ir noslēgts 2022.gada 1.septembrī;

* + 1. 5 (piecu) darbdienu laikā pēc izmaiņu veikšanas iesniegt Aģentūrai informāciju par personām, kuras ir tiesīgas Finansējuma saņēmēja vārdā apstiprināt un iesniegt KP VIS visus ar Projektu saistītos dokumentus, ja mainījusies iepriekš Aģentūrai sniegtā informācija;
    2. Projekta īstenošanā nodrošināt visu normatīvajos aktos, Finanšu ministrijas, nozares ministrijas, Iepirkumu uzraudzības biroja un citu institūciju vadlīnijās, skaidrojumos un metodikās, kā arī Vienošanās paredzēto nosacījumu izpildi;
    3. nodrošināt Projektā paredzēto sasniedzamo rādītāju sasniegšanu pilnā apjomā, kā arī horizontālo principu ievērošanu, tai skaitā ievērojot, ka Projekta ietvaros paredzēto un Vienošanās 3.1.punktā paredzēto uzraudzības rādītāja sasniegšanu apliecina līdz 2023.gada 31.decembrim KP VIS iesniegti finansējuma saņēmēja un pakalpojuma sniedzēja parakstīti iepirkuma līgumi par vismaz 7 (septiņu) piepilsētas elektrovilcienu (bateriju elektrovilcienu) piegādi;
    4. nepieļaut Projektā interešu konflikta, korupcijas, krāpšanas un dubultā finansējuma situācijas iestāšanos un nekavējoties informēt Aģentūru par apstākļiem, kas rada vai kuru rezultātā varētu rasties kāda no minētajām situācijām;
    5. nodrošināt, ka papildu ieguldījuma gadījumā, citu atbalsta instrumentu, tostarp ES fondu, ietvaros, tie tiks veikti sinerģijā ar projekta ietvaros plānotajiem ieguldījumiem, vienlaikus veicot risku vadības un uzraudzības pasākumus;
    6. nekavējoties informēt Aģentūru un Satiksmes ministriju par problēmām (tostarp konstatētām iespējamiem trūkumiem un pārkāpumiem) projekta īstenošanā, kuras saistītas ar MK noteikumos Nr.621 noteikto finansējuma saņēmēja pienākuma izpildi un AF plāna prasību ievērošanu un riskiem, kuri apdraud projekta mērķa un rādītāju sasniegšanu;
    7. nekavējoties, bet ne vēlāk kā 5 (piecu) darbdienu laikā no dienas, kad Finansējuma saņēmējs par to uzzinājis, rakstiski informēt Aģentūru par jebkuriem apstākļiem, kas varētu mainīt Projekta īstenošanas atbilstību Vienošanās nosacījumiem, kā arī gadījumos, ja kāds no Projektā dotajiem apliecinājumiem var kļūt vai kļūst nepatiess, neprecīzs, nepilnīgs vai maldinošs, vai par jebkādiem citiem būtiskiem notikumiem un apstākļiem, kas negatīvi ietekmē vai apdraud vai kas ir pamatoti uzskatāmi par tādiem, kas varētu negatīvi ietekmēt vai apdraudēt Vienošanās izpildi, piemēram, plānotajām izmaiņām Finansējuma saņēmēja statūtos, t. sk. par jebkādiem darījumiem ar Finansējuma saņēmēja kapitāla daļām vai īpašumu, kas iegādāts vai radīts, izmantojot atbalsta līdzekļus, vai īpašumu, kas citādi guvis labumu no atbalsta, (ieskaitot, bet neaprobežojoties ar to atsavināšanu vai ieķīlāšanu);
    8. Vienošanās darbības laikā KPVIS paziņot Aģentūrai izmaiņas Finansējuma saņēmēja pamatdatos (kontaktinformācija, juridiskā adrese) 3 (trīs) darbdienu laikā pēc to maiņas;
    9. Projekta īstenošanas laikā un Aģentūras paziņotajā dokumentu glabāšanas termiņā nodrošināt visu ar Projekta īstenošanu saistīto dokumentu glabāšanu, t. sk. jānodrošina piekļuve projekta izdevumus un rādītāju sasniegšanu pamatojošai informācijai. Pēc noslēguma Pārskata pārbaudes Aģentūra paziņo Finansējuma saņēmējam par dokumentu glabāšanas termiņu;
    10. Nodrošināt projekta ietvaros veiktos PVN maksājumu uzskaiti atbilstoši Latvijas Republikas normatīvo aktu prasībām un nodalīšanu no Projekta maksājumiem, kā arī, ja sākotnēji plānotais PVN apjoms būs lielāks, nekā faktiski nepieciešams, nodrošināt pārmaksātās PVN daļas atgriešanu valsts budžetā, un iesniegt apliecinājumu, ka izdevumos iekļautās PVN izmaksas nav un netiks atgūtas no valsts budžeta priekšnodokļa veidā;
    11. Nodrošināt Aģentūrai, citu Atveseļošanas fonda vadībā iesaistīto Latvijas Republikas un ES institūciju pārstāvjiem, šo noteikumu 5.3. apakšpunktā minēto iestāžu, kā arī citu kompetento institūciju pārstāvjiem pieeju visu ar Projekta īstenošanu saistīto dokumentu oriģināliem vai atvasinājumiem ar juridisku spēku un grāmatvedības sistēmai, kā arī attiecīgā Projekta īstenošanas vietai un nodrošināt iespējas iepriekš minēto institūciju pārstāvjiem veikt uzraudzību un kontroli visā Vienošanās darbības laikā, nodrošinot šo institūciju likumīgo prasību izpildi un brīvu piekļuvi Finansējuma saņēmēja grāmatvedības un finanšu dokumentiem, kas saistīti ar Projekta īstenošanu, kā arī citiem nepieciešamajiem dokumentiem, informācijai, finanšu līdzekļiem, telpām un citām materiālām vērtībām, t. sk. pieprasīto dokumentu izsniegšanu;
    12. Nodrošināt ka īstenotais projekts un atbalstāmās darbības tiek īstenotas saskaņā ar Regulas Nr. 2021/241 2. panta 6. punktu un ievērojot AF plāna (pirmais pielikums) principa “Nenodarīt būtisku kaitējumu” novērtējumā noteiktās prasības, proti, projekta plānošanā un īstenošanā ņem vērā klimata pārmaiņu radītos potenciālos riskus, tostarp riskus, kas varētu rasties uzturēšanas un ekspluatācijas laikā, kā arī mazina potenciālo risku iestāšanos;
    13. nodrošināt informatīvos un publicitātes pasākumus saskaņā ar Regulā Nr. 2021/241[[5]](#footnote-6) un publicitātes vadlīnijās noteiktajām prasībām pēc to spēkā stāšanās, kā arī ES fondu 2021.-2027.gada plānošanas perioda publicitātes vadlīniju prasībām pēc to spēkā stāšanās;
    14. pēc Aģentūras lūguma iesniegt pieprasīto informāciju un dokumentus Aģentūras noteiktajā termiņā, kas nav īsāks par 3 (trīs) darbdienām;
    15. Vienošanās un Aģentūras noteiktajos termiņos izpildīt Vienošanās noteikumus un Aģentūras norādījumus;
    16. ja tiek konstatēts pārkāpums Projekta īstenošanā, pēc Aģentūras pieprasījuma atmaksāt Aģentūras norādītajā kontā nepamatoti apstiprināto un izmaksāto Atbalsta summu vai tās daļu;
    17. Finansējuma saņēmēja reorganizācijas gadījumā nodrošināt ar Vienošanos uzņemto saistību nodošanu tā saistību pārņēmējam, iepriekš to saskaņojot ar Aģentūru;
    18. Projekta ietvaros veicot personu datu apstrādi, tajā skaitā to uzkrāšanu un iesniegšanu Aģentūrai, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
    19. Projekta izmaksu pieauguma gadījumā segt sadārdzinājumu no saviem līdzekļiem;
    20. veikt citas Vienošanās un lēmumā par Projekta iesnieguma apstiprināšanu noteiktās darbības.
  1. Finansējuma saņēmējam ir tiesības:
     1. saņemt informāciju par Atbalsta summas apstiprināšanu, ja Projekts ir īstenots saskaņā ar normatīvo aktu un Vienošanās nosacījumiem, ievērojot noteikto kārtību un termiņu;
     2. saņemt nepieciešamo informāciju par Projekta īstenošanas nosacījumiem;
     3. izmantot citas normatīvajos aktos un Vienošanās paredzētās tiesības.

1. **Aģentūras vispārīgie pienākumi un tiesības**
   1. Aģentūrai ir pienākums:
      1. veikt Projekta īstenošanas uzraudzību un kontroli visā Vienošanās darbības laikā un izvērtēt Projekta īstenošanas atbilstību normatīvo aktu un Vienošanās nosacījumiem;
      2. veikt interešu konflikta, korupcijas un krāpšanas novēršanas, dubultfinansējuma riska novēršanas un sasniegto projekta rādītāja un mērķa pamatojošās dokumentācijas pārbaudi, tai skaitā datu ticamības pārbaudi;
      3. pārbaudīt Finansējuma saņēmēja Progresa pārskatu un apstiprināt Finansējuma saņēmēja Progresa pārskatā iekļautos sasniegtos rādītājus, ja tie ir atbilstoši Investīciju projektu noteikumiem un Atveseļošanas fonda plānā[[6]](#footnote-7) noteiktajam, un pieņemt lēmumu par Atbalsta summas vai tās daļas atmaksu;
      4. apstrādājot Finansējuma saņēmēja iesniegtos personu datus, ievērot normatīvajos aktos par personu datu (t. sk. īpašu kategoriju personas datu) aizsardzību noteiktās prasības;
      5. veikt citas normatīvajos aktos un Vienošanās noteiktās darbības.
   2. Aģentūrai ir tiesības:
      1. pieprasīt un saņemt no Finansējuma saņēmēja, valsts informācijas sistēmām un reģistriem, ārējām datu bāzēm informāciju par Finansējuma saņēmēju un tā saimniecisko darbību, kas nepieciešama, lai nodrošinātu Projekta īstenošanas uzraudzību un kontroli, kā arī krāpšanas un neatbilstību risku identificēšanai veikt šīs informācijas uzkrāšanu un apstrādi Eiropas Komisijas uzturētajā projektu risku vērtēšanas sistēmā ARACHNE;
      2. rīkoties ar jebkādu informāciju saistībā ar Projekta īstenošanu, īpaši tā publicitātes vai informācijas izplatīšanas nolūkā, ievērojot attiecīgās informācijas raksturu, t. sk. nosacījumus ierobežotas pieejamības informācijas izplatīšanai;
      3. Vienošanās darbības laikā pieprasīt un saņemt visus nepieciešamos dokumentus un skaidrojumus, kas saistīti ar Vienošanās izpildi;
      4. pieņemt lēmumu par Pārkāpuma konstatēšanu, veikt maksājumu apturēšanu un atgūt no Finansējuma saņēmēja nepamatoti apstiprināto un izmaksāto Atbalsta summu vai tās daļu atbilstoši ES un nacionālo normatīvo un tiesību aktu prasībām, kā arī EK un nacionālajām vadlīnijām, skaidrojumiem, norādījumiem un lēmumiem. Nopietna pārkāpuma un dubultā finansējuma gadījumā Aģentūra veic 100% atgūšanu, atgūstot nepamatoti izmaksāto vai neatļauti izmantoto summu. Valsts atbalsta nosacījumu pārkāpuma gadījumā Aģentūra pieņem lēmumu par nelikumīga valsts atbalsta konstatēšanu un to atgūst;
      5. izmantot citas normatīvajos aktos un Vienošanās paredzētās tiesības.
2. **Grāmatvedības uzskaite**
   1. Finansējuma saņēmējs, īstenojot Projektu, uzskaita projekta izdevumus, ar Projektu saistītos ieņēmumus, izmaksas, naudas plūsmas savā grāmatvedības uzskaitē saskaņā ar normatīvo aktu prasībām un vispārpieņemtajiem grāmatvedības kārtošanas principiem tā, lai tos būtu iespējams identificēt, nodalīt no pārējām izmaksām, ieņēmumiem, izdevumiem, naudas plūsmām un pārbaudīt. Finansējuma saņēmējs nodrošina atsevišķu grāmatvedības uzskaiti par katra Projekta izdevumiem vai atbilstošu uzskaites kodu sistēmu attiecībā uz visiem ar Projektu saistītajiem darījumiem.
   2. Finanšu pārskatus Finansējuma saņēmējs sagatavo atbilstoši normatīvajiem aktiem, kas nosaka kārtību, kādā finanšu pārskatos atspoguļojams saņemtais finansiālais atbalsts (finanšu atbalsts).
3. **Kārtība, kādā tiek veiktas pārbaudes Projekta īstenošanas vietā**

6.1. Aģentūra Vienošanās darbības laikā var veikt pārbaudi Projekta iesniegumā vai iepirkuma līgumā norādītajā Projekta īstenošanas vietā atbilstoši Atveseļošanas fonda noteikumiem, lai pārliecinātos par faktisko Vienošanās īstenošanu atbilstoši normatīvo aktu prasībām.

6.2. Aģentūra vismaz 5 (piecas) darbdienas pirms plānotās pārbaudes Projekta īstenošanas vietā informē par to Finansējuma saņēmēju. Aģentūra ir tiesīga nepieciešamības gadījumā veikt arī pārbaudes, iepriekš par to neinformējot Finansējuma saņēmēju.

6.3. Finansējuma saņēmējs nodrošina Aģentūras, Eiropas Komisijas, Eiropas Biroja krāpšanas apkarošanai, Korupcijas novēršanas un apkarošanas biroja, Atveseļošanas fonda vadībā iesaistīto institūciju un Valsts Kontroles pārstāvjiem, kā arī citu kompetento institūciju pārstāvjiem:

6.4.1. piekļūšanu Projekta īstenošanas vietai, telpām, dokumentu oriģināliem vai atvasinājumiem ar juridisku spēku un visai informācijai, t. sk. informācijai elektroniskā formātā, kas nepieciešama šādu pārbaužu veikšanai (pēc pieprasījuma visa ar Projekta īstenošanu saistītā dokumentācija jāuzrāda Projekta īstenošanas vietā).

6.4.2. telpu un darba vietu dokumentu pārbaudei;

6.4.3. iespēju organizēt intervijas ar Projektā iesaistītajām personām (piem., Projekta īstenošanas un vadības personālu);

6.4.4. pieprasīto dokumentu uzrādīšanu un, ja nepieciešams, izsniegšanu;

6.4.5. par Projekta īstenošanu atbildīgo personu piedalīšanos pārbaudē.

1. **Iepirkumu veikšanas kārtība**
   1. Finansējuma saņēmējs 10 (desmit) darbdienu laikā pēc Vienošanās noslēgšanas ievada datus par projektā plānotiem iepirkumiem KP VIS atbilstoši KP VIS pieejamai formai. Finansējuma saņēmējs aktualizē informāciju par projektā plānotiem iepirkumiem KP VIS, tiklīdz ir zināma informācija par izmaiņām, bet ne vēlāk kā līdz iepirkuma procedūras uzsākšanai.
   2. Veicot iepirkumu Projekta vajadzībām, Finansējuma saņēmējs:
      1. nodrošina Publisko iepirkumu likumā un Iepirkumu uzraudzības biroja vadlīnijās un skaidrojumos noteikto prasību ievērošanu;

7.2.2. nodrošina nediskriminācijas, savstarpējās atzīšanas, atklātības un vienlīdzīgas attieksmes principu ievērošanu, kā arī piegādātāju brīvu konkurenci[[7]](#footnote-8)

7.2.3. nodrošina interešu konflikta neesamību;

7.2.4. aizpilda iepirkuma pārbaudes lapu, kas ir pieejama Aģentūras mājas lapā, iepirkumiem, kuru līgumcena sasniedz robežu, no kuras iepirkums ir jāveic saskaņā ar Publisko iepirkumu likumu un kuriem minētais iepirkumu regulējošo normatīvo aktu regulējums ir piemērots. Aizpildīto iepirkuma pārbaudes lapu ar tai pievienojamiem dokumentiem jāiesniedz vienlaikus ar Progresa pārskatu

* 1. Ja paredzamā līguma cena nesasniedz robežu, no kuras iepirkums jāveic saskaņā ar Publisko iepirkumu likumu, Finansējuma saņēmējs pirms līguma noslēgšanas veic un dokumentē tirgus izpēti. Tirgus izpētei var izmantot savu iepriekšējo pieredzi, attiecīgās jomas ekspertu vērtējumu, interneta resursus, potenciālo līguma izpildītāju aptaujas un citas metodes atbilstoši Iepirkumu uzraudzības biroja vadlīnijām[[8]](#footnote-9). Tirgus izpētes dokumentus Finansējuma saņēmējs iesniedz pēc Aģentūras pieprasījuma.

7.4. Slēdzot uzņēmuma līgumu ar esošo vai bijušo darbinieku[[9]](#footnote-10), Finansējuma saņēmējs nodrošina un spēj dokumentāli pierādīt, ka attiecīgais darbinieks nav bijis iesaistīts iepirkuma, kura ietvaros tiek slēgts uzņēmuma līgums, procedūras dokumentu izstrādāšanā, tam nav bijušas citas priekšrocības vai tas kā citādi nav ietekmējis Finansējuma saņēmēja lēmuma pieņemšanu.

7.5. Finansējuma saņēmējs pēc Aģentūras pieprasījuma noteiktajā termiņā iesniedz iepirkuma dokumentāciju, ievērojot, ka iepirkuma dokumentācija ir viens no pamatojošiem dokumentiem, kas apliecinās projekta uzraudzības rādītāju sasniegšanu.

1. **Progresa pārskata iesniegšanas un izskatīšanas kārtība**
   1. Finansējuma saņēmējs, īstenojot Projektu, maksājumus veic no līdzekļiem, kas atbilstoši Projekta investīciju noteikumu 31.punktam tiek nodrošināti kā Projekta priekšfinansējums. Finansējuma saņēmējs 10 (desmit) darbdienu laikā pēc Vienošanās noslēgšanas iesniedz Aģentūrā Plānoto progresa pārskatu iesniegšanas grafiku. Ja ir notikušas izmaiņas iepriekš iesniegtajā Plānoto progresa pārskatu iesniegšanas grafikā (t. sk., ja iesniedzamais Progresa pārskats ir par mazāku vai lielāku summu par iepriekš plānoto vai Progresa pārskats tiks iesniegts vēlāk nekā iepriekš grafikā norādīts), Finansējuma saņēmējs precizētu Plānoto progresa pārskatu iesniegšanas grafiku un detalizētu izmaiņu skaidrojumu iesniedz saskaņošanai Aģentūrā, tiklīdz ir zināma informācija par izmaiņām Plānotajā progresa pārskatu iesniegšanas grafikā.
   2. Finansējuma saņēmējs iesniedz starpposma Progresa pārskatu par katriem sešiem Projekta īstenošanas mēnešiem 10 (desmit) darbdienu laikā pēc attiecīgā perioda beigām. Finansējuma saņēmējs noslēguma Progresa pārskatu iesniedz saskaņā ar Investīciju projektu noteikumos vai informatīvajā ziņojumā noteiktajiem termiņiem, bet ne vēlāk kā līdz 2026. gada 30. jūnijam. Atsevišķos gadījumos, Finansējuma saņēmējam vienojoties ar Aģentūru, starpposma Progresa pārskata iesniegšanas termiņš var tikt mainīts.
   3. Progresa pārskata sadaļas aizpilda un iesniedz Aģentūrā saskaņā ar metodiskajiem ieteikumiem.
   4. Kopā ar Progresa pārskatu Finansējuma saņēmējs iesniedz sasniegto mērķu un atskaites punktu pamatojošos dokumentus, kas ir noteikti Atveseļošanas fonda Darbību kārtībā4 kā arī Vienošanās 6.2.4.punktā minēto aizpildīto iepirkuma pārbaudes lapu ar tai pievienojamiem dokumentiem par iepirkumiem, kuru izdevumi pirmo reizi iekļauti Progresa un ja ir veikti iepirkuma līguma grozījumi, iepirkuma pārbaudes lapu ar informāciju par grozījumiem pie attiecīga pārbaudes lapas jautājuma iesniedz pie kārtējā progresa pārskata. Citus dokumentus Finansējuma saņēmējs iesniedz pēc Aģentūras pieprasījuma.
   5. Aģentūra pārbauda finansējuma saņēmēja iesniegtos Progresa pārskatus un apstiprina finansējuma saņēmēja iekļautos izdevumus, ja tie ir attiecināmi Līgumā noteiktajā kārtībā, tostarp kontrolē projektam pieejamo finansējumu un apguves summu, nepieļaujot projekta īstenošanai noteiktās summas pārsniegšanu, kā arī veic pamatojošās dokumentācijas (piemēram, dokumenti, kas pamato noteikto rādītāju sasniegšanu, pamatojošie rēķini un citi veikto maksājumu apliecinoši dokumenti, pieņemšanas – nodošanas akti, sertifikācijas dokumentācija, bankas garantijas vai apdrošināšanas polises (ja attiecināms) u.c.) pārbaudes, ja ir aizdomas par negodprātīgu finansējuma saņēmējā rīcību;
   6. Projekta ietvaros rādītāju sasniegšanu pamato šī punkta apakšpunktos minētie dokumenti, bet ne tikai:

8.6.1. jaunu piepilsētas elektrovilcienu (bateriju elektrovilcienu) saraksts un to specifikācijas, kas apliecina, ka tie ir bezemisiju (nulles emisijas) piepilsētas elektrovilcienu (bateriju elektrovilcieni);

8.6.2. pakalpojumu un piegādes līgumi un to izdevumus pamatojošā dokumentācija, tostarp pieņemšanas – nodošanas akti, pamatojošie rēķini un citi veikto maksājumu apliecinoši dokumenti, sertifikācijas dokumentācija, bankas garantijas vai apdrošināšanas polises (ja attiecināms), citi pamatojošie dokumenti, kas apliecina projekta ieviešanu un rādītāju sasniegšanu;

* 1. Aģentūra tai iesniegto Progresa pārskatu izskata, pamatojoties uz Progresa pārskata iesniegšanas brīdī spēkā esošo Vienošanos.
  2. Aģentūra pārbauda Finansējuma saņēmēja iesniegto Progresa pārskatu (t. sk. šo noteikumu 8.4., 8.5. un 8.6.apakšpunktā minētos dokumentus), nepieciešamības gadījumā pieprasot papildus iesniedzamo informāciju, lai gūtu pārliecību par progresa pārskatā norādīto.

8.9. Starpposma Progresa pārskata izskatīšanas termiņš ir 45 darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku. Noslēguma Progresa pārskata izskatīšanas termiņš ir 65 darbdienas un var tikt pagarināts par precizējumu veikšanai un pieprasītās papildu informācijas vai ekspertīžu un atzinumu no kompetentām institūcijām izskatīšanai nepieciešamo laiku. Aģentūra noslēguma maksājumu par atlikušo finansējuma daļu apstiprina, kad pilnībā ir gūta pārliecība par projekta mērķu un rādītāju sasniegšanu.

8.10. Ja Aģentūra iesniegtajos dokumentos konstatē nepilnības, Finansējuma saņēmējam ir pienākums ne vēlāk kā 10 (desmit) darbdienu laikā no dienas, kad Aģentūra ir nosūtījusi Finansējuma saņēmējam rakstisku paziņojumu par Finansējuma saņēmēja iesniegtajos Progresa pārskatu Rādītājus pamatojošos dokumentos konstatētajām nepilnībām, šīs nepilnības novērst. Gadījumā, ja Finansējuma saņēmējs konstatētās nepilnības nenovērš šajā apakšpunktā minētajā termiņā, Aģentūra var piemērot šo noteikumu 9.sadaļā paredzētās sankcijas.

8.10. Aģentūrai ir tiesības iesniegto Progresa pārskatu noraidīt, ja pēc Aģentūras pieprasījuma Finansējuma saņēmējs neiesniedz šo noteikumu 8.4., 8.5. un 8.6. apakšpunktā minētos pamatojošos dokumentus vai nenovērš šo noteikumu 8.4., 8.5. un 8.6. apakšpunktā minētās Aģentūras norādītās nepilnības noteiktajā termiņā. Finansējuma saņēmējs ir atbildīgs par rādītāju sasniegšanu plānotajā termiņā un apjomā. Ja plānotajā termiņā un apjomā rādītāji nav sasniegti, Aģentūra var piemērot šo noteikumu 9.sadaļā paredzētās sankcijas.

8.11. Ja Finansējuma saņēmējs šo noteikumu 8.2 apakšpunktā paredzētajā termiņā nav iesniedzis Aģentūrā Progresa pārskatu, Aģentūra nosūta Finansējuma saņēmējam rakstisku atgādinājumu un brīdina par iespējamām saistību neizpildes sekām. Ja Finansējuma saņēmējs 10 (desmit) darbdienu laikā pēc rakstiska atgādinājuma nosūtīšanas neiesniedz Aģentūrai Progresa pārskatu, Aģentūra var piemērot šo noteikumu 9. sadaļā paredzētās sankcijas.

8.12. Aģentūrai ir tiesības Progresa pārskata izvērtēšanas laikā pieaicināt ekspertu, lai pārbaudītu, vai Progresa pārskata ietvaros pieprasītie izdevumi ir samērīgi un ekonomiski pamatoti, kā arī lai pārbaudītu projekta izdevumu pozīciju atbilstību Projektā plānotajam, Projekta darbību izpildes apmērus un atbilstību Projekta mērķim. Kompensācijas trešajām personām par kaitējumu, kas ir nodarīts Projekta īstenošanas gaitā Finansējuma saņēmēja vai darbu izpildītāju darbības vai bezdarbības rezultātā, uzskatāmas par neattiecināmiem izdevumiem.

1. **Korektīvās darbības un Projekta izdevumu samazināšana**
   1. Aģentūrai ir tiesības konstatēt pārkāpumus Projektā, apturēt ar pārkāpumu saistīto maksājumu veikšanu, piemērot korektīvās darbības un samazināt Projekta izdevumu summu atbilstoši ES un nacionālajiem normatīvajiem aktiem, Finanšu ministrijas kā koordinējošās iestādes “Skaidrojumiem par pārkāpumu konstatēšanu, ziņošanu un atgūšanu Atveseļošanas fonda plāna īstenošanā”, kā arī Eiropas Komisijas un nacionālajām vadlīnijām, skaidrojumiem un norādījumiem.
   2. Aģentūra var samazināt Projekta izdevumu summu, ja:
      1. tiek konstatēts pārkāpums Projekta īstenošanā;
      2. Finansējuma saņēmējs nenodrošina normatīvo aktu vai Vienošanās nosacījumu izpildi;
      3. Finansējuma saņēmējs nenodrošina konstatēto trūkumu novēršanu;
      4. faktiskās Projekta izmaksas ir mazākas nekā norādīts apstiprinātajā Projektā un tā pielikumos;
      5. netiek sasniegti Projekta rādītāji;
      6. Finansējuma saņēmējs nav iesniedzis Rādītājus un izdevumus pamatojošos dokumentus vai tie nav pietiekami, lai apliecinātu Projekta izdevumu atbilstību normatīvo aktu vai Vienošanās nosacījumiem;
      7. Projektā veiktie izdevumi nav atbilstoši drošas finanšu vadības principam, nav samērīgi un ekonomiski pamatoti;
      8. Finansējuma saņēmējs iepirkumu Projekta ietvaros nav veicis atbilstoši normatīvo aktu vai Vienošanās prasībām;
      9. Finansējuma saņēmējs Projekta īstenošanas laikā ir maldinājis Aģentūru, sniedzot nepatiesu informāciju;
   3. Aģentūra veic izmaksāto līdzekļu atgūšanu 100% apmērā no kopējām projekta izmaksām gadījumā, ja Aģentūra konstatē interešu konflikta, krāpšanas un korupcijas vai dubultā finansējuma pārkāpumus projektā;
   4. Ja Aģentūra samazina Progresa pārskatā norādīto Projekta izdevumu summu, tā informē Finansējuma saņēmēju, norādot pamatojumu.
2. **Vienošanās grozījumi**
   1. Vienošanās grozījumus veic par izmaiņām Projekta finansējumā, rādītājos vai termiņā, kā arī par Finansējuma saņēmēja maiņu un citām būtiskām izmaiņām.

11.2. Šo noteikumu 11.1. apakšpunktā minētos Vienošanās grozījumus ierosina Aģentūra vai Finansējuma saņēmējs. Vienošanās grozījumus noformē Pusēm savstarpēji rakstiski vienojoties.

* 1. Vienošanās grozījumi stājas spēkā, ar attiecīgo grozījumu priekšlikuma iesniegšanas dienu KP VIS, izņemot gadījumus, kad Aģentūra noteikusi citu Vienošanās grozījumu spēkā stāšanās termiņu, par ko paziņojusi Finansējuma saņēmējam.
  2. Aģentūras ierosinātie Vienošanās grozījumi par izmaiņām Vienošanās 1.pielikumā "Vienošanās vispārīgie noteikumi" stājas spēkā dienā, kad Aģentūra par to paziņojusi Finansējuma saņēmējam KPVIS, izņemot gadījumus, kad Aģentūra paziņojumā Finansējuma saņēmējam norādījusi citu spēkā stāšanās termiņu.
  3. Ierosinot Vienošanās grozījumus, Finansējuma saņēmējs vienlaikus ar grozījumu priekšlikumu KPVIS iesniedz Aģentūrai:
     1. pamatojuma informāciju, t.sk. dokumentus, par ierosinātajiem Vienošanās grozījumiem;
     2. koriģētas Projekta iesnieguma veidlapas attiecīgās sadaļas un pielikumus;
  4. Aģentūra 30 (trīsdesmit) darbdienu laikā no Finansējuma saņēmēja ierosināto grozījumu priekšlikuma saņemšanas veic to izvērtēšanu un, ja nepieciešams, veic grozījumu saskaņošanu ar nozares ministriju. Papildu saskaņojumu vai izvērtējumu gadījumā termiņš tiek atbilstoši pagarināts.
  5. Ja Aģentūra Finansējuma saņēmēja ierosinātos Vienošanās grozījumus noraida, tā informē Finansējuma saņēmēju par noraidīšanas pamatojumu, kā arī, ja nepieciešams, norāda informāciju par nepieciešamajiem precizējumiem un grozījumu atkārtotas iesniegšanas kārtību. Aģentūrai ir tiesības noraidīt Finansējuma saņēmēja ierosinātos grozījumus, ja Projekta īstenošana nav iespējama atbilstoši Projektā noteiktajam un ja šie grozījumi ietekmē Projekta rādītāju sasniegšanu, pasliktina sākotnējo Projekta novērtējumu pēc projekta iesniegumu vērtēšanas kritērijiem, ir pretrunā normatīvajiem aktiem, Vienošanās nosacījumiem, kā arī citos gadījumos.
  6. Ja Aģentūra Finansējuma saņēmēja ierosinātos grozījumus apstiprina, tā nosūta Finansējuma saņēmējam Aģentūras parakstītus Vienošanās grozījumus, pēc kuru parakstīšanas Finansējuma saņēmējs nosūta parakstītos Vienošanās grozījumus Aģentūrai.
  7. Ja ir izmaiņas Pušu pamatdatos (kontaktinformācija, juridiskā adrese) Finansējuma saņēmējs veic atbilstošas izmaiņas KPVIS un paziņo par izmaiņām Aģentūrai ne vēlāk kā 3 (trīs) darbdienu laikā pēc šādu izmaiņu veikšanas;
  8. Vienošanās grozījumi par Projekta izdevumu gala summu vai par Atbalsta summas samazināšanu tiek noformēti kā vienpusējs Aģentūras paziņojums un stājas spēkā otrajā darbdienā no dienas, kad Aģentūra paziņojumu nosūtījusi ar elektroniskā pasta starpniecību, izmantojot drošu elektronisko parakstu.
  9. Vienošanās grozījumi par izmaiņām Projekta budžeta kopsavilkumā, kopumā nemainot Projekta finansējuma apmēru, kā arī citi pamatoti un būtiski grozījumi Projekta iesniegumā, kas neatbilst šo noteikumu 11.1.apakšpunktā noteiktajam, pēc Finansējuma saņēmēja vai Aģentūras priekšlikuma tiek veikti vienpusēji, Aģentūrai izdarot izmaiņas KP VIS. Grozījumi stājas spēkā dienā, kad Aģentūra par to paziņojusi Finansējuma saņēmējam KPVIS, izņemot gadījumus, kad Aģentūra paziņojumā Finansējuma saņēmējam norādījusi citu grozījumu spēkā stāšanās termiņu.

1. **Vienošanās izbeigšanas kārtība** **un spēkā neesamība**
   1. Vienošanās izbeidzas ar Pušu saistību pilnīgu izpildi.
   2. Puses var izbeigt Vienošanās darbību pirms Vienošanās noteikto saistību izpildes termiņa iestāšanās, savstarpēji vienojoties, ja vien šajā Vienošanās attiecībā uz Pušu tiesībām un pienākumiem nav noteikta cita kārtība. Vienošanās par Vienošanās izbeigšanu tiek noformēta rakstiski.
   3. Ja Finansējuma saņēmējs ierosina izbeigt Vienošanos un Finansējuma saņēmējam Projekta īstenošanas laikā nebija radušies izdevumi, kā arī nav citu no Vienošanās izrietošu saistību pret Aģentūru, Aģentūra 10 (desmit) darbdienu laikā no dienas, kad saņemts Finansējuma saņēmēja rakstisks ierosinājums, veic apstākļu izvērtēšanu, pēc kā nosūta Finansējuma saņēmējam parakstītu vienošanos par Vienošanās izbeigšanu, izņemot šo noteikumu 12.7.6.apakšpunktā paredzētajā gadījumā. Ja Aģentūra ierosina Vienošanās izbeigšanu, tā nosūta Finansējuma saņēmējam parakstītu vienošanos par Vienošanās izbeigšanu. Finansējuma saņēmējs pēc vienošanās par Vienošanās izbeigšanu parakstīšanas nosūta Aģentūrai parakstītu vienošanos par Vienošanās izbeigšanu. Gadījumā, ja Finansējuma saņēmējs neparaksta vienošanos par Vienošanās izbeigšanu Aģentūras noteiktajā termiņā, Aģentūra nosūta Finansējuma saņēmējam parakstītu vienpusēju paziņojumu par Vienošanās izbeigšanu.
   4. Ja Finansējuma saņēmējs vai Aģentūra ierosina izbeigt Vienošanos un Finansējuma saņēmējam Projekta īstenošanas laikā ir radušies izdevumi, Aģentūra:
      1. pieņem lēmumu par Vienošanās izbeigšanu;
      2. nosūta Finansējuma saņēmējam Aģentūras parakstītu vienošanos par Vienošanās izbeigšanu. Finansējuma saņēmējs pēc vienošanās parakstīšanas nosūta Aģentūrai parakstītu vienošanos Vienošanās izbeigšanu. Gadījumā, ja Finansējuma saņēmējs neparaksta vienošanos par Vienošanās izbeigšanu Aģentūras noteiktajā termiņā, Aģentūra nosūta Finansējuma saņēmējam parakstītu vienpusēju paziņojumu par Vienošanās izbeigšanu.
   5. Aģentūrai ir tiesības vienpusēji atkāpties no Vienošanās atbilstoši Investīciju projektu noteikumos noteiktajam šādos gadījumos:
      1. Projektā konstatēts pārkāpums, par ko piemērota 100% atgūšana;
      2. Projektā konstatēti gadījumi vai pazīmes, kas saistītas ar interešu konfliktu, korupciju, krāpšanu un dubultā finansējuma pieļaušanu;
      3. konstatēts, ka nav sasniegti Projekta rādītāji;
      4. konstatēts, ka Finansējuma saņēmējs Projekta darbību īstenošanas laikā, pēc atkārtota Aģentūras brīdinājuma, nepilda normatīvajos aktos vai Vienošanās noteiktos pienākumus;
      5. finansējuma saņēmējs nepilda <Līgumu/Vienošanos> par projekta īstenošanu, tai skaitā netiek ievēroti Projektā noteiktie termiņi vai ir iestājušies citi apstākļi, kas negatīvi ietekmē vai var ietekmēt investīcijas vai noteikto rādītāju sasniegšanu;
      6. finansējuma saņēmējs Projekta īstenošanas laikā ir sniedzis nepatiesu informāciju.

12.8. Visos Vienošanās minētajos gadījumos, kad Vienošanās tiek izbeigta ar Aģentūras vienpusēju paziņojumu, ja paziņojums tiek nosūtīts ar elektroniskā pasta starpniecību, izmantojot drošu elektronisko parakstu, Vienošanās uzskatāma par izbeigtu otrajā darbdienā pēc tā nosūtīšanas.

12.9. Gadījumos, kad Vienošanās tiek izbeigta saskaņā ar Pušu rakstisku vienošanos, par Vienošanās izbeigšanas dienu uzskatāma diena, kad to parakstījusi pēdējā no Pusēm, ja vien Aģentūra minētajā vienošanās nav noteikusi citu Vienošanās izbeigšanas termiņu.

12.10. Vienošanās uzskatāma par spēkā neesošu no tās parakstīšanas dienas, ja tā tikusi noslēgta, pamatojoties uz prettiesisku <administratīvo aktu/pārvaldes lēmumu> par Projekta iesnieguma apstiprināšanu un minētais <administratīvais akts/pārvaldes lēmums> ticis atcelts.

1. **Noslēguma jautājumi**

13.1.Nosacījumi, kas tieši nav atrunāti Vienošanās, tiek risināti saskaņā ar normatīvajiem aktiem.

13.2. Ja viens vai vairāki Vienošanās noteikumi jebkādā veidā kļūst par spēkā neesošiem, pretlikumīgiem, tas nekādā veidā neierobežo un neietekmē pārējo Vienošanās noteikumu spēkā esamību, likumību vai izpildi. Šādā gadījumā Puses apņemas veikt visu iespējamo spēku zaudējušo saistību pārskatīšanu saskaņā ar normatīvajiem aktiem.

13.3. Projekta lieta ir pieejama Atveseļošanas fonda noteikumu un Informācijas atklātības likumā noteiktajā apjomā un kārtībā.

13.4. Ja Vienošanās nav norādīts citādi:

13.4.1. sadaļu un punktu virsraksti ir norādīti tikai pārskatāmības labad un neietekmē Vienošanās būtību;

13.4.2. atsauce uz Vienošanos, dokumentu vai normatīvo aktu ir uzskatāma par atsauci uz to Vienošanās, dokumenta vai normatīvā akta redakciju, kas ir spēkā brīdī, kad ir piemērojama vai izpildāma attiecīgā Vienošanās norma, kura atsaucas uz Vienošanos, dokumentu vai normatīvo aktu;

13.4.3. atsauce uz personu ietver arī tās tiesību un saistību pārņēmējus.

13.5. Vienošanās ir saistoša Pusēm un to tiesību un saistību pārņēmējiem.

13.6. Puses tiek atbrīvotas no atbildības par Vienošanās pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Vienošanās noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtējiem apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kara darbība, nemieri, kas kavē vai pārtrauc Vienošanās saistību pilnīgu izpildi. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem, kā arī izpildīt attiecīgo Vienošanās saistību pēc nepārvaramas varas vai ārkārtēja rakstura apstākļu beigām.

13.7. Par nepārvaramas varas un ārkārtējiem apstākļiem tiek ziņots rakstiski Vienošanās šo noteikumu 2.1.6. apakšpunktā noteiktajā kārtībā. Ziņojumā jānorāda, kādā termiņā ir iespējama un paredzama Vienošanās noteikto saistību izpilde, un pēc otras Puses pieprasījuma papildus jāiesniedz izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Šādā gadījumā Vienošanās paredzēto Pušu pienākumu veikšanas termiņš tiek atlikts samērīgi ar šādu apstākļu darbības ilgumu, ievērojot pieļaujamo Projekta īstenošanas ilgumu.

13.8. Strīdus, kas rodas Vienošanās darbības laikā, Puses risina savstarpējā sarunu ceļā, panākot vienošanos, kura tiek noformēta rakstiski.

13.9. Gadījumā, ja vienošanās netiek panākta, strīdi tiek risināti saskaņā ar Latvijas Republikas normatīvajos aktos noteikto kārtību.

1. Eiropas Parlamenta un Padomes 2018. gada 18.jūlija regula (ES, Euratom) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 [↑](#footnote-ref-2)
2. Eiropas Parlamenta un Padomes 2021.gada 12.februāra regula (ES) 2021/241 ar ko izveido Atveseļošanas un noturības mehānismu [↑](#footnote-ref-3)
3. Atveseļošanas fonda plāna Darbības kārtība, par kuru vienojas Eiropas Komisija un Latvija https://www.esfondi.lv/normativie-akti-1 [↑](#footnote-ref-4)
4. Finanšu ministrijas “Skaidrojumi par pārkāpumu konstatēšanu, ziņošanu un atgūšanu Atveseļošanas fonda plāna īstenošanā” [↑](#footnote-ref-5)
5. Eiropas Parlamenta un Padomes 2021.gada 12.februāra regula (ES) 2021/241 ar ko izveido Atveseļošanas un noturības mehānismu [↑](#footnote-ref-6)
6. Ministru kabineta 2021. gada 28. aprīļa rīkojums Nr. 292 "Par Latvijas Atveseļošanas un noturības mehānisma plānu" [↑](#footnote-ref-7)
7. Līgums par Eiropas Savienības darbību. [↑](#footnote-ref-8)
8. Iepirkumu uzraudzības biroja “Skaidrojums par priekšizpētes veikšanu paredzamās līgumcenas noteikšanai”. [↑](#footnote-ref-9)
9. Bijušais darbinieks šī līguma/vienošanās izpratnē ir darbinieks, kuram no darba tiesisko attiecību izbeigšanās dienas līdz paredzētajai uzņēmuma līguma noslēgšanai ir pagājuši mazāk kā divi gadi. [↑](#footnote-ref-10)